දිවයින පුරා සිටින ශ්‍රී ලංකා නිදහස් පක්ෂ ආසන සංවිධායකවරුන් හා ජනාධිපතිවරයා අතර, සාකච්ඡාවක් ඊයේ පස්වරුවේ ජනාධිපති ලේකම් කාර්යාලයේදී පැවති අතර, ඊට පාර්ලිමේන්තු මන්ත්‍රී කුමාර වෙල්ගම මහතාද එක්ව තිබෙනවා.මේ අතර, පළාත් සභා මැතිවරණය පැවැත්වීමට ඇති හැකියාව සම්බන්ධයෙන් ඉදිරි සතිය තුළදී ජනාධිපති මෛත්‍රීපාල සිරිසේන මහතා විසින් ශ්‍රේෂ්ඨාධිකරණයේ මතය විමසීමට නියමිත බව එක්සත් ජනතා නිදහස් සන්ධාන මහලේකම් පාර්ලිමේන්තු මන්ත්‍රී මහින්ද අමරවීර මහතා පවසනවා.අද පස්වරුවේ සූරියවැව ප්‍ර දේශයේ පැවති ශ්‍රී ලංකා නිදහස් පක්ෂ කාන්තා බල මණ්ඩල හමුව අමතමින් මන්ත්‍රීවරයා මේ බව සඳහන් කළා.